
ВЪПРОС № 55)

Уважаеми дами и господа,

Имам следния въпрос относно схема - BG161PO003-2.3.01 „Инвестиции в „зелена индустрия: Допустим разход ли е по Компонент 1, буква „а” извършването на дейности свързани със закупуване и въвеждане в експлоатация (доставка, монтиране и първоначално изпитване) на ново оборудване, в нашият случай котелна инсталация за производство на пара, работеща на биомаса – дървесни отпадъци и чипс?
С покупката на нова котелна инсталация, която ще е с по-голям КПД ще се намали разхода на биомаса необходим за производството на единица продукция. Ще се увеличи количеството на произвежданата продукция, тъй като ще се намали времето за почистване на двете котелни инсталации /работещи на биомаса/. 

Елза Койнова 

03.01.2012 г.

ОТГОВОР № 55)
Допустимите за финансиране дейности/разходи по настоящата процедура за подбор на проекти са посочени в т. 2.2.3. „Видове проекти/допустими дейности” и т. 2.3.2. „Допустими разходи” от Насоките за кандидатстване.
Допустими по Компонент 1 от настоящата процедура са само проекти/дейности, които имат за свой основен предмет осъществяването на инвестиции, насочени към:  
· Стартиране от съществуващо предприятие на нова дейност в друг отрасъл, допустим по настоящата процедура, в допълнение към досегашната дейност;

· Разширяване на дейността на съществуващо предприятие;

· Диверсификация на продукцията на съществуващо предприятие чрез въвеждане на нови продукти/услуги;
· Фундаментална промяна на цялостния производствен процес в съществуващо предприятие.
Следва да имате предвид, че конкретната преценка за допустимост на кандидати, дейности, разходи и т.н. се прави от Оценителната комисия на база представеното проектното предложение и тя единствена може да се произнесе относно неговата допустимост. Обръщаме ви внимание, че не могат да се дават отговори, които съдържат становище относно съответствието на проект и/или кандидат с условията за кандидатстване.

